b'\n_START_ARTICLE_\nNational Industrial Recovery Act\n_START_PARAGRAPH_\nNational Industrial Recovery Act (NIRA), var en del af pr\xc3\xa6sident Franklin D. Roosevelts New Deal lovgivning. Den gav pr\xc3\xa6sidenten bemyndigelse til at regulere banker og fors\xc3\xb8gte at stimulere den amerikanske \xc3\xb8konomi s\xc3\xa5 den kunne komme ud af depressionen i 1930\'erne. Til at g\xc3\xb8re dette blev der etableret National Recovery Administration og den helt adskilte Public Works Administration (PWA, som gennemf\xc3\xb8rte store byggeprojekter, s\xc3\xa5som d\xc3\xa6mninger.)\n_START_SECTION_\nBeskrivelse\n_START_PARAGRAPH_\nNIRA fik st\xc3\xa6rk st\xc3\xb8tte fra mange ledende forretningsfolk, hvor af nogle havde v\xc3\xa6ret med til at lave udkastet til lovgivningen. Gerard Swope, lederen af General Electric, var en af de f\xc3\xb8rste fortalere for denne lovgivning, som tillod karteldannelser og blev finansieret af massive offentlige bevillinger til offentlige arbejder gennem PWA. Disse for\xc3\xb8gede bevillinger havde til hensigt at genskabe velstand og v\xc3\xa6re til gavn for General Electric og alle virksomheder. Harry Harriman, pr\xc3\xa6sidenten for det amerikanske handelskammer og en fremtr\xc3\xa6dende st\xc3\xb8tte af lovgivningen h\xc3\xa6vdede at "den udg\xc3\xb8r en yderst vigtigt skridt p\xc3\xa5 vejen til at genrejse erhvervslivet." National Association of Manufacturers var modstander af loven. Efter vedtagelsen var Henry Ford en af de prominente modstandere._NEWLINE_NIRA var ber\xc3\xb8mt for sine regler, som alle blev udformet af komiteer af forretningsfolk fra de industrigrene de vedr\xc3\xb8rte. Journalisten Raymond Clapper opgjorde, at mellem 4.000 \xe2\x80\x93 5.000 forretnings metoder blev forbudt ved NIRA ordrer, som havde retskraft, der var indeholdt i ca. 3.000 administrative ordrer, som fyldte over 10.000 sider, og blev suppleret med hvad Clapper sagde var "utallige holdninger og direktiver fra nationale, regionale og praksisudvalg som fortolkede og gennemf\xc3\xb8rte lovens regler". Der var ogs\xc3\xa5 "reglerne fra praksis autoriteterne selv, der ogs\xc3\xa5 havde retskraft, og have effekt p\xc3\xa5 liv og adf\xc3\xa6rd for millioner af mennesker. "Clapper konkluderede, at "Det kr\xc3\xa6ver ingen forestillingskraft at forst\xc3\xa5 hvor sv\xc3\xa6rt forretningsfolk havde ved at holde sig orienteret om disse regler, supplerende regler, tilf\xc3\xb8jelser, pr\xc3\xa6sidentordrer, administrative ordrer, kontorordrer, fortolkninger, regler, regulativer og obiter dicta." _NEWLINE_NIRA loven blev omst\xc3\xb8dt i maj 1935 da USA\'s h\xc3\xb8jesteret i sagen Schechter Poultry Corp. v. United States fastslog at loven var et indgreb i staternes autoritet ved i urimelig grad at udvide forfatningens bestemmelser om handel mellem staterne og gav lovgivningsmagt til den udf\xc3\xb8rende magt i strid med princippet om magtens tredeling. Hertil kom, at der i dommen blev fastsl\xc3\xa5et at: "ekstraordin\xc3\xa6re omst\xc3\xa6ndigheder ikke skaber eller udviderer de magtbef\xc3\xb8jelser som fremg\xc3\xa5r af forfatningen". P\xc3\xa5 det tidspunkt var NRA programmet blevet upopul\xc3\xa6rt, og det blev ikke fors\xc3\xb8gt at omskrive lovgivningen._NEWLINE_Det er kontroversielt hvor effektiv denne lov var. Sektion 7(a) hjalp med til at fremme fagforeninger og f\xc3\xb8rte til etableringen af National Labor Board. Lovens manglende klarhed og h\xc3\xa5ndh\xc3\xa6velsesmuligheder overfor fagforeninger f\xc3\xb8rte til vedtagelsen af National Labor Relations Act i 1935, som indholdt Sektion 7(a). Hertil kommer, at nogle \xc3\xb8konomer anser loven for at v\xc3\xa6re decideret skadelig for stabiliteten i \xc3\xb8konomien, da den sv\xc3\xa6kkede antitrust lovgivningen og tillod hemmelige aftaler.'